**Pierdut în gânduri stau**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pierdut în gânduri stau și cuget

Amurgul amorțirii

Pribeag sunt azi, și zid in juru-mi.

Amintiri! Dulci amintiri se lasă,

Talaz nocturn peste-a mea față...

Aș putea să simt din nou spaima reîntregirii ?

Să simt că setea mi-e răpusă

Și inima sedusă

De-un vânt al regăsirii?

Pe când eram tânăr un vis în viața mea aveam

Să colind îndepărtarea, să caut dincolo de-ocean

Cărarea, drumul cel ascuns,

Să găsesc pătrunsul dincolo de nepătruns...

La ce? La ce toate acestea

Când aprig vânt al timpului dă vestea

Că soarta cea tirană

Iluzorie și morgană,

Cu cerul își închide

Și soarele și luna

Și stele întotdeauna

Într-un cuget limitat

În țărână adăpat.

La ce acest izvor de taine, vijelii profunde

Când timpul cu-ale sale unde

Răpește chiar și luna?

Soarta este numai una.

Se prea poate tu o dată în viață să te simți glorios,

Să simți o patimă în suflet, să simți chemarea unui vis frumos,

Și să crezi că-n infinit

Cu-a ta minte ai pășit...

Frumos vis! Frumos și nobil,

Însă nu ai reușit

Talazul timpului neizbăvit

Să îl domini.

Tu doar ai trăit.

Și, în fond, cu toți ajungem

Praf de îngeri sub granit.

Pierdut în gânduri stau și cuget

Amurgul amorțirii.